Ministru kabineta

2021. gada \_\_\_. \_\_\_\_\_\_\_\_\_\_

rīkojums Nr. \_\_\_\_

**SPORTA POLITIKAS PAMATNOSTĀDNES**

**2021. – 2027. GADAM**

**202****1**

**Satura rādītājs**

[Saīsinājumu saraksts 3](#_Toc70228526)

[Terminu skaidrojums 5](#_Toc70228527)

[Ievads 7](#_Toc70228528)

[Sporta politikas pamatprincipi 10](#_Toc70228529)

[Pamatnostādņu sasaiste ar citiem attīstības plānošanas dokumentiem un Latvijai saistošajiem starptautiskajiem tiesību aktiem un politikas plānošanas dokumentiem 13](#_Toc70228530)

[Sporta politikas rezultāti un rezultatīvie rādītāji 19](#_Toc70228531)

[Sporta politikas rīcības virzieni un uzdevumi 23](#_Toc70228532)

# **Saīsinājumu saraksts**

|  |  |  |
| --- | --- | --- |
| ANO | – | Apvienoto Nāciju Organizācija |
| AM | – | Aizsardzības ministrija |
| BKUS | – | Valsts sabiedrība ar ierobežotu atbildību „Bērnu klīniskā universitātes slimnīca”  |
| ES | – | Eiropas Savienība |
| EM | – | Ekonomikas ministrija |
| EUROSTAT | – | Eiropas Savienības statistikas birojs |
| IKVD | – | Izglītības kvalitātes valsts dienests |
| IZM | – | Izglītības un zinātnes ministrija |
| IeM | – | Iekšlietu ministrija |
| LAB | – | Latvijas Antidopinga birojs |
| LASS | – | biedrība „Latvijas Augstskolu sporta savienība” |
| LBAS | – | arodbiedrību apvienība „Latvijas Brīvo arodbiedrību savienība” |
| LDDK | – | biedrība „Latvijas Darba devēju konfederācija” |
| LIAA | - | Latvijas Investīciju un attīstības aģentūra |
| LKSSA | - | biedrība „Latvijas Komandu sporta spēļu asociācija” |
| LM | – | Labklājības ministrija |
| LNSF | – | biedrība „Latvijas Nedzirdīgo sporta federācija” |
| LNSP | – | Latvijas Nacionālā sporta padome |
| LOK | – | biedrība „Latvijas Olimpiskā komiteja” |
| LOV | – | sabiedrība ar ierobežotu atbildību „Latvijas Olimpiskā vienība” |
| LPGA | - | biedrība „Latvijas‌ ‌Pludmales‌ ‌glābēju‌ ‌asociācija‌”   |
| LPK | – | biedrība „Latvijas Paralimpiskā komiteja” |
| LPF | – | biedrība „Latvijas Peldēšanas federācija” |
| LPS | – | Latvijas Pašvaldību savienība |
| LSFP | – | biedrība „Latvijas Sporta federāciju padome” |
| LSIIDP | – | biedrība „Latvijas Sporta izglītības iestāžu direktoru padome” |
| LSO | – | biedrība „Latvijas Speciālā olimpiāde” |
| LSPA | – | Latvijas Sporta pedagoģijas akadēmija |
| LTSA | – | biedrība „Latvijas Tautas sporta asociācija” |
| MK | – | Ministru kabinets |
| MSĢ | – | Murjāņu sporta ģimnāzija |
| NAP2027 | – | Latvijas Nacionālais attīstības plāns 2021. – 2027. gadam |
| NVA | – | Nodarbinātības valsts aģentūra |
| NVO | – | nevalstiskās organizācijas |
| PD | – | biedrība „Peldēt droši” |
| PVO | – | Pasaules Veselības organizācija |
| SOK | – | Starptautiskā Olimpiskā komiteja |
| SPKC | – | Slimību profilakses un kontroles centrs |
| VARAM | – | Vides aizsardzības un reģionālās attīstības ministrija |
| VISC | – | Valsts izglītības satura centrs |
| VM | – | Veselības ministrija |
|  |  |  |

# **Terminu skaidrojums**

Sporta politikas pamatnostādnēs 2021.–2027. gadam (turpmāk arī – Pamatnostādnes) lietotie termini atbilst Sporta likumā lietotajiem terminiem, ja Pamatnostādnēs nav formulēts citādi.

***Augstu sasniegumu sports*** – jauniešu (sākot no 15 gadu vecuma)[[1]](#footnote-1), junioru/kadetu un pieaugušo/valsts izlases komandu kandidātu un dalībnieku gatavošanās, lai pārstāvētu valsti un piedalītos starptautiskajās sporta sacensībās ar mērķi sasniegt augstus rezultātus, un viss, kas saistīts ar mācību – treniņu darba un sacensību organizatorisko, metodisko, finansiālo, zinātnisko, medicīnisko, tehnisko u.c. nodrošinājumu atbilstoši augstu sasniegumu sporta kritērijiem.

***Bērni –*** iedzīvotāju daļa vecumā no 3 gadiem līdz 13 gadiem, kuri veic sporta aktivitātes vai nodarbojas ar sportu kādā no izglītības iestādēm, tai skaitā pirmsskolas izglītības iestādēs, vispārējās izglītības iestādēs, profesionālās izglītības iestādēs, speciālās izglītības iestādēs vai sporta skolās.

***Cilvēki ar īpašām vajadzībām*** *–* iedzīvotāju daļa, kurām ir ilgstoši fiziski, garīgi, intelektuāli vai maņu traucējumi un kurām var būt saskaņā ar Invaliditātes likumu noteikta invaliditāte, kas mijiedarbībā ar dažādiem šķēršļiem var apgrūtināt pilnvērtīgu un efektīvu līdzdalību sportā.

***Jaunieši –*** iedzīvotāju daļa vecumā no 13 gadiem līdz 25 gadiem[[2]](#footnote-2), kuri veic sporta aktivitātes vai nodarbojas ar sportu kādā no izglītības iestādēm, tai skaitā, vispārējās izglītības iestādēs, profesionālās izglītības iestādēs, speciālās izglītības iestādēs vai sporta skolās.

***Infrastruktūra (sporta) –*** slēgtās vai atklātās būves, kuras ir valsts, pašvaldības vai privāto uzņēmēju pārvaldītas un kuras tiek izmantotas dažāda līmeņa mērķauditorijas sporta, treniņprocesa, sacensību, pasākumu un sporta aktivitāšu nodrošināšanā; brīvpieejas brīvā laika atpūtas laukumi, pārgājienu takas, veloceļi, dažādas brīvā laika pavadīšanas vietas, kas tiek labiekārtotas un uzturētas ar mērķi veicināt sabiedrības iesaisti sporta aktivitāšu veikšanā un veselības uzturēšanā.

***Paralimpietis***– sportists ar invaliditāti, kurš ir piedalījies Paralimpiskajās spēlēs.

***Pieaugušie*** – iedzīvotāju daļa vecumā no 26 – 65 gadiem, kuri ir sasnieguši noteiktu vecumu un veic sporta aktivitātes ar mērķi nostiprināt un uzlabot veselību, sekmēt fizisko un garīgo attīstību, aktīvu brīvā laika pavadīšanu, sociālo saskarsmi.

***Pielāgotais sports***– pielāgotas sporta aktivitātes rekreācijas un sacensību līmenī personām ar invaliditāti bez vecuma ierobežojuma ar mērķisekmēt fizisko un garīgo spēju attīstību, veicināt sociālo integrāciju.

***Prāta sports*** – prāta spēles un citi vingrinājumi, kuros pārsvarā ir intelektuāla darbība un sacensības bez vecuma ierobežojuma ar mērķi attīstīt prātu un sociālo saskarsmi.

***Reģionālais olimpiskais centrs -*** vārdu salikums apzīmē esošos un plānošanas periodā tapušos olimpiskos sporta centrus. 2021.gadā tie bija, SIA “Cēsu Olimpiskais centrs”, SIA “Daugavpils Olimpiskais centrs”, SIA “Liepājas Olimpiskais centrs”, SIA “Olimpiskais centrs “Limbaži””, SIA “Olimpiskais Sporta Centrs”, SIA “Olimpiskais centrs “Ventspils””, SIA “Vidzemes Olimpiskais centrs”, SIA “Zemgales Olimpiskais centrs” un SIA “Olimpiskais centrs Rēzekne”.

***Seniori*** – iedzīvotāju daļa vecumā virs 65 gadiem, kuri veic sportiskas aktivitātes ar mērķi nostiprināt un uzlabot veselību, sekmēt fizisko un garīgo attīstību, aktīvu brīvā laika pavadīšanu, sociālo saskarsmi vai piedalīties sacensībās.

***Sports*** – visu veidu sporta aktivitātes, kuras veic komandas vai indivīds caur nejaušu vai organizētu piedalīšanos, un tās ir vērstas uz fiziskās un garīgās labsajūtas uzlabošanu, atpūtu, sociālo attiecību veidošanu vai rezultātu sasniegšanu jebkura līmeņa sporta sacensībās[[3]](#footnote-3).

***Sporta integritāte -*** ētikas un vērtību izpausme, kas veicina sabiedrības uzticību sportam, ieskaitot godīgu un taisnīgu sniegumu, tā izcilību, kā arī rezultātus, ko neietekmē neētiskie uzlabojumi vai ārējās intereses. Sporta integritātes jautājums ietver tādus vārdus kā godīgums, uzticēšanās, sporta vērtības, ētika, morāle, pārliecība, cieņa un taisnīgums.

***Sporta tehnoloģijas*** – inovācijas, zinātne, digitālie un tehniskie līdzekļi, kas visi kopā vai katrs atsevišķi tiek izmantoti, lai nodarbotos ar sporta aktivitātēm, paaugstinātu interesi par tām, kā arī mērķu un rezultātu sasniegšanu iedzīvotāju sporta aktivitātēs un augstākā līmeņa sportā.

***Studenti*** – iedzīvotāju daļa, kura studē kādā no augstākās izglītības iestādēm, tai skaitā koledžās, neatkarīgi no vecuma un kuri veic sporta aktivitātes ar mērķi nostiprināt un uzlabot veselību, sekmēt fizisko un garīgo attīstību, aktīvu brīvā laika pavadīšanu, sociālo saskarsmi vai piedalīties sacensībās.

***Tautas sports*** *–* sporta aktivitātes bez vecuma ierobežojuma ar mērķi veicināt, nostiprināt un uzlabot veselību, sekmēt fizisko un psihisko attīstību, aktīvu brīvā laika pavadīšanu, sociālo saskarsmi.

***Veterāni (sporta)*** – iedzīvotāju daļa vecumā virs 45 gadiem, kura vecumā līdz 45 gadiem nodarbojusies profesionāli ar sportu un kura piedalās sacensībās.

# **Ievads**

Sporta politikas pamatnostādnes 2021.-2027. gadam ir vidēja termiņa politikas plānošanas dokuments, kas nosaka Latvijas sporta politiku turpmākajiem septiņiem gadiem. Pamatnostādnes izstrādātas, lai, veicot nepieciešamās reformas, turpinātu iepriekšējos gados īstenoto sporta politiku, nodrošinātu sporta nozarē iepriekšējos gados veikto ieguldījumu pēctecību, kā arī aktualizētu jaunus izaicinājumus. Pamatnostādnes nosaka sporta politikas misiju, vīziju, vadmotīvu, mērķi, rīcības virzienus un uzdevumus, lai nodrošinātu NAP2027 noteikto mērķu sasniegšanu.

Veiksmīga sporta politika ne tikai sekmē sportiskos sasniegumus un veicina veselīgu dzīvesveidu, sniedz ekonomisko pienesumu tautsaimniecībai, bet arī spēcina iedzīvotāju patriotismu, spodrina Latvijas tēlu un atpazīstamību pasaulē un paaugstina starptautisko konkurētspēju. Savukārt daudzveidīgas sporta aktivitātes ne tikai sniedz fizisko un garīgo labsajūtu, bet arī uzlabo vispārējo veselības stāvokli, papildus veicinot sociālo integrāciju. Sporta nozares potenciāla izmantošanai Latvijā ne tikai jāatbalsta augstu sasniegumu sports, bet arī jāmotivē ikdienā visdažādākā vecuma iedzīvotāji pievērsties sporta aktivitātēm, tādā veidā sekmējot Eiropas Sporta hartas mērķa sasniegšanu: piedāvāt ikvienam iespēju iesaistīties sportā un īpaši – nodrošināt, lai visiem bērniem un jauniešiem būtu dota iespēja apgūt fiziskās audzināšanas izglītību un sporta pamatiemaņas, kā arī nodrošināt to, lai ikvienam būtu iespēja iesaistīties sportā un aktīvajā atpūtā drošā un veselīgā vidē.[[4]](#footnote-4)

Latvijas augsto sasniegumu sportistu fiziskās spējas – spēks, izturība, ātrums, lokanība un veiklība – jau ir sasniegušas tik augstu līmeni, ka tālākai sportiskā snieguma uzlabošanai jārod vēl neapzinātas rezerves un jāgūst atbalsts inovatīvās tehnoloģijās, inventārā, metodēs un paņēmienos, tāpēc kā izaicinājums atzīmējami lietišķie pētījumi inženierzinātnēs un tehnoloģijās, kas spētu atbalstīt sportistus, ražojot inovatīvus materiālus. Vienlaikus jāgādā arī par sportistu fizisko un psiholoģisko noturību un sagatavotību, kur liela loma atvēlēta treneru kvalifikācijai un infrastruktūras nodrošinājumam, neaizmirstot par paaudžu nomaiņu, lai pārņemtu iesāktās sporta tradīcijas, starptautisko praksi un nestu Latvijas vārdu pasaulē.[[5]](#footnote-5)

Sporta nozarei ir jāpilnveido sporta pieejamība digitālajā vidē un augsto tehnoloģiju (*high-tech*) piesaiste sporta aktivitātēm. Inovācija sportā var radīt labvēlīgu ietekmi uz tautas sportu, uzlabot augstu sasniegumu sportistu treniņus un sasniegtos rezultātus, kā arī palīdzēt novērst būtisku sporta apdraudējumu, piemēram, manipulācijas ar sporta sacensībām un dopinga radītās problēmas.

Pamatnostādņu izstrāde aizsākās 2019. gada 5. jūlijā, kad, lai sagatavotu priekšlikumus sporta nozarei stratēģiski svarīgu lēmumu pieņemšanai, tika izveidota Sporta nozares attīstības darba grupa, iekļaujot tajā pārstāvjus no nozaru ministrijām, nevalstiskajām sporta organizācijām, pašvaldībām un citām sportā iesaistītajām organizācijām. Darba grupas ietvaros tika veikts un apstiprināts Sporta politikas pamatnostādņu 2014.–2020. gadam īstenošanas vidusposma (2014.–2018. gadā) novērtējums[[6]](#footnote-6), kurā iekļauts sporta nozares esošās situācijas apraksts un novērtējums, kā arī minēta definēto uzdevumu izpilde; apkopotie secinājumi un priekšlikumi turpmākai rīcībai ir ņemti vērā, izstrādājot Pamatnostādņu projektu jaunajam plānošanas periodam.

2020. gada 30. aprīlī visām ministrijām, kā arī nozīmīgākajām sportā iesaistītajām organizācijām tika lūgts sniegt sākotnējos priekšlikumus, katrā no rīcības virzieniem definējot izaicinājumus un piedāvātos risinājumus (uzdevumus), kā arī deleģēt pārstāvjus darba tematiskajās darba grupās. Pēc sākotnējo priekšlikumu apkopošanas katrā no rīcības virzieniem tika izveidotas ekspertu darba grupas, kuras izstrādāja Pamatnostādnēs iekļaujamos uzdevumus. Šie viedokļi, kā arī iepriekšējo pamatnostādņu īstenošanas izvērtējums iespēju robežās ņemti vērā, izstrādājot šīs Pamatnostādnes.

Analizējot esošo sporta nozares finansēšanas un pārvaldības modeli, IZM ir identificējusi vairākus trūkumus, tai skaitā: nestabilitāte un neprognozējamība ilgtermiņā, regulāri papildus finansējuma pieprasījumi un līdzekļu pārdales, privātā sektora atbalsta neprognozējamība, sporta nozares atbalstam paredzētā publiskā finansējuma sadrumstalotība starp dažādām nozaru ministrijām, sazarota budžeta administrēšanas sistēma nevalstisko sporta organizāciju līmenī, nav noteikti no valsts budžeta prioritāri atbalstāmie sporta veidi (vismaz augstu sasniegumu sporta līmenī), atsevišķu funkciju un uzdevumu pārklāšanās u.tml.

Sporta politikas pamatnostādņu 2014.–2020. gadam īstenošanas vidusposma (2014.–2018. gadā) izvērtējumā kā nākotnes izaicinājumi tika definēti:

1. pārskatīt **sporta nozares finansēšanu**, nodrošinot stabilu ilgtermiņa finansēšanas modeli un diskutējot par prioritāri atbalstāmajiem sporta veidiem augstu sniegumu sportā, tai skaitā paralimpiskajā kustībā;
2. pilnveidot **sporta pārvaldības** un infrastruktūras sistēmu, izvērtējot NVO deleģētās funkcijas un atbildību sporta nozares attīstībā, lai veicinātu jaunatnes sporta, tautas sporta, pielāgotā sporta un augstu sniegumu sporta attīstību;
3. veicināt veselīgu dzīvesveidu un stiprināt **tautas sporta** attīstību, sākot ar sporta nodarbībām skolā.

Pamatnostādņu projekts 2020.gada 3.decembrī tika prezentēts Latvijas Nacionālās sporta padomes sēdē, kuras laikā padome lēma virzīt Pamatnostādnes sabiedriskai apspriešanai. Pamatnostādņu sabiedriskā apspriešana notika no 2020.gada 7.decembra līdz 2021.gada 7.janvārim. 2020.gada 30.decembrī Latvijas Sporta federāciju padome kopā ar IZM organizēja paneļdiskusiju par pamatnostādņu projektu, aicinot piedalīties gan sociālos partnerus, gan ikvienu interesentu. 2021. gada 13. janvārī Latvijas Pašvaldību savienība organizēja pamatnostādņu apspriešanu, iesaistot pašvaldību pārstāvjus. Sabiedriskās apspriešanas laikā tika saņemti vairāki simti priekšlikumu no vairāk kā 60 sociālajiem partneriem un organizācijām.

Nozīmīgākie izaicinājumi, kurus identificēja Pamatnostādņu izstrādes ekspertu grupas, ir šādi:

* nepietiekama Latvijas iedzīvotāju sporta aktivitāte un izpratne par sporta aktivitāšu nozīmi veselības saglabāšanā un nostiprināšanā;
* fragmentācija sporta nozares attīstības plānošanā un skaidru prioritāšu noteikšana;
* sportistu sagatavošanas sistēmas pilnveidošana pēc profesionālās ievirzes sporta izglītības ieguves;
* nepietiekams sporta nozares finansējums;
* sazarota sporta pārvaldības un budžeta administrēšanas sistēma nevalstisko sporta organizāciju līmenī;
* profesionālās ievirzes sporta izglītības programmu finansēšanas modeļa pilnveidošana un programmu īstenošanas kvalitātes un efektivitātes jautājums;
* nepietiekama cilvēku ar invaliditāti iesaiste pielāgotās sporta aktivitātēs;
* vienotas sporta infrastruktūras attīstības stratēģijas noteikšana;
* nevienmērīgs reģionālais pieprasījums sporta infrastruktūras izmantošanā;
* starptautisko sporta pasākumu nepietiekama sasaiste ar tūrismu un uzņēmējdarbības veicināšanu konkrētā teritorijā[[7]](#footnote-7);
* aizsargāt godprātīgumu un vērtības sportā;
* strādāt pie izejas no Covid-19 stratēģijas sporta nozarē un sporta nozares atsākšanas stratēģijas pēc pandēmijas, kā arī lai novērstu turpmākās krīzes un sagatavotos tām, tādējādi nodrošinot sporta nozares ilgtspējīgu attīstību un noturību.

**Pamatnostādņu kopsavilkums**

Pamatnostādnēs ir ietverti sporta politikas pamatprincipi, misija, vīzija, vadmotīvs, mērķi, apakšmērķi, politikas rezultāti un to rezultatīvie rādītāji, rīcības virzieni un pakārtotie uzdevumi sporta politikas mērķu sasniegšanai un problēmu risināšanai.

Pamatnostādnēs norādītais papildus nepieciešamā finansējuma apjoms tiks noteikts indikatīvi, ņemot vērā starpinstitūciju darba grupas Pamatnostādņu izstrādei izteiktos priekšlikumus un iesniegtos papildus finansējuma aprēķinus Pamatnostādņu īstenošanas periodam – septiņiem gadiem. Pamatnostādņu saskaņošanas gaitā jāsamēro finansējuma nepieciešamība ar potenciāli pieejamo finansējumu, kā arī jāvērtē iespēja piesaistīt privāto finansējumu.

Visas valsts, pašvaldības, t.sk. valsts kapitālsabiedrību un pašvaldības kapitālsabiedrību, un privātās struktūras, kā arī nevalstiskās sporta organizācijas tiek aicinātas cieši sadarboties Pamatnostādņu īstenošanā, lai nodrošinātu iespējas veselas, fiziski un garīgi attīstītas personības veidošanai un veicinātu Latvijas sabiedrības un valsts ilgtermiņa attīstību.

# **Sporta politikas pamatprincipi**

**1. Vienlīdzības princips**

Ikvienam ir tiesības nodarboties ar sportu. Ir jārada iespējas katram indivīdam nodarboties ar sporta aktivitātēm bez jebkādas diskriminācijas, lai katram, kam ir interese un spējas, būtu dota iespēja uzlabot savu sasniegumu sporta aktivitātes jomā kā nolūkā uzlabot savu veselību, tā sasniegt augstas klases rezultātus.

**2. Godīgas spēles princips**

Sporta izglītojošajā, organizatoriskajā un pārvaldības darbā jārūpējas par olimpisko ideālu un ētikas principu ievērošanu, kā arī jācīnās pret negodīgumu un dopinga lietošanu sportā, pret fizisku un emocionālu vardarbību.

**3. Drošības princips**, kas paredz, ka sporta pasākumi un sporta treniņi (nodarbības) noris drošā vidē un tos organizē un vada kvalificēti sporta darbinieki.

**4. Labas pārvaldības princips**

Sporta organizatoriskajā un pārvaldības darbā ir demokrātiskas pārvaldes struktūras, skaidri mērķi, taisnīgas procedūras, atklātība, sadarbība ar ieinteresētajām personām, efektīvs un ilgtspējīgs regulējums, kā arī skaidri pārraudzības un atbildības līmeņi.

**5. Sistēmiskas pieejas princips**

Sporta nozares attīstības plānošanā un ikdienas sporta organizatoriskajā un pārvaldības darbā nepieciešama nevis fragmentāra, bet sistēmiska pieeja. Sistēmisko pārmaiņu rezultātā sporta nozare darbojas koordinēti un ir efektīvāka.

**6. Efektīvas un lietderīgas līdzekļu izmantošanas princips**

Sporta nozarei pieejamie līdzekļi izmantojami maksimāli efektīvi un lietderīgi, lai panāktu pēc iespējas lielāku efektu uz sporta nozares attīstību.

**7. Līdzekļu sadales un izlietojuma atklātuma princips** – nodrošināt sporta finansējuma godīgu sadali saskaņā ar skaidri noteiktiem kritērijiem, kā arī pilnveidot kontroles sistēmu par sportam piešķirto līdzekļu izlietošanu atbilstoši tam paredzētam mērķim.

**8. Bērnu un jauniešu pilnvērtīgas fiziskās attīstības nodrošināšanas princips** – radīt iespējas katram bērnam un jaunietim apgūt nepieciešamās sporta pamatiemaņas un radīt apstākļus bērnu un jauniešu fizisko spēju pilnveidē.

**9. Augstākās sporta meistarības un augstas klases sasniegumu sporta atbalstīšanas princips** – radīt iespējas izcilu sasniegumu sportistiem pilnībā attīstīt viņu sportiskās un cilvēciskās spējas, apzināt talantīgus sportistus, nodrošināt viņiem iespēju trenēties un iegūt izglītību sporta meistarības paaugstināšanas nolūkos, kā arī rūpēties par viņu sabalansētu integrāciju sabiedrībā, attiecīgi attīstot viņu darba karjeras perspektīvas un medicīnisko uzraudzību aktīvo sporta gaitu laikā un pēc aktīvo sporta gaitu beigām.

**10. Labvēlīgu sociālo un ekonomisko priekšnosacījumu princips** – veicināt tādu sociālo un ekonomisko apstākļu veidošanos, kas nodrošinātu visiem iedzīvotājiem iespēju nodarboties ar sportu un fiziskām aktivitātēm, īpašu vērību veltot sociālajam riskam pakļautajām iedzīvotāju grupām un cilvēkiem ar invaliditāti.

**11. Uz pierādījumiem balstītas sporta politikas izstrādes princips** – veicināt faktos un datos balstītu sporta politiku, kā arī zinātniskās pētniecības darbu visās sporta jomās.

**Sporta politikas mērķis**

Sporta politikas **misija** ir vairāk sportiski aktīvu cilvēku sportiskākai Latvijai.

Sporta politikas **vīzija** ir Godīga uz sporta nozares attīstību vērsta sporta sistēmas attīstība kā pamats sporta politikas īstenošanai.

Pamatnostādnēs definētais sporta politikas **vadmotīvs** ir – Sports dzīves kvalitātei.

Pamatnostādņu izstrādes **mērķis** ir veicināt iedzīvotāju regulāru iesaisti sporta aktivitātēs, attīstīt talantus un radīt priekšnoteikumus izcilu rezultātu sasniegšanai sportā.

Pamatnostādnēs definētā sporta politikas mērķa sasniegšanai ir izvirzīti šādi **apakšmērķi**:

1. izveidot uz sistēmisku attīstību vērstu sporta nozares finansēšanas pārvaldības un administratīvās pārvaldības modeli;
2. sekmēt sporta infrastruktūras pieejamību un attīstību;[[8]](#footnote-8)
3. veicināt visu iedzīvotāju sporta aktivitāti;
4. radīt konkurētspējīgu vidi augstu sasniegumu sporta attīstībai.[[9]](#footnote-9)

Lai sasniegtu pamatnostādnēs definēto sporta politikas mērķi, ir noteikti šādi pamatnostādņu **rīcības virzieni**:

1. Sporta nozares finansēšanas pārvaldības un administratīvās pārvaldības modeļa pilnveide;
2. Sporta infrastruktūras attīstība;
3. Sports aktīvai un veselai sabiedrībai;
4. Sports izcilībai – jaunatnes sporta, talantu un augstu sasniegumu sporta attīstība.

**Sporta politikas virzieni:**

1. Bērnu un jauniešu sports – nodrošināt iespējas ikvienam bērnam un jaunietim iesaistīties sporta nodarbībās, piemērojot sporta aktivitāšu veidus atbilstoši viņa fiziskajai sagatavotībai un interesēm.
2. Tautas sports – nodrošināt iespēju ikvienam iedzīvotājam iesaistīties regulārās sporta aktivitātēs un veselību veicinošos sporta pasākumos, kā arī veidot iedzīvotāju izpratni par sporta aktivitāšu nozīmi veselības saglabāšanā un nostiprināšanā.
3. Augstu sasniegumu sports – nodrošināt, lai augsta līmeņa sportisti un valsts izlases (tai skaitā komandu sporta spēlēs) varētu sagatavoties un startēt olimpiskajās spēlēs, pasaules spēlēs, pasaules un Eiropas čempionātos, pasaules līmeņa prāta sporta spēlēs (sporta spēļu kvalifikācijas turnīros un finālsacensībās).

Papildus minētajiem trim sporta politikas virzieniem ir arī caurviju virziens – Pielāgotais sports – kas paredz nodrošināt, lai cilvēki ar invaliditāti varētu nodarboties ar sportu atbilstoši savām interesēm un spējām iesaistīties pielāgotās sporta aktivitātēs, kā arī nodrošināt atbalstu labāko sportistu ar invaliditāti sagatavošanai un dalībai paralimpiskajās spēlēs, Nedzirdīgo spēlēs (*Deaflympics*),kā arī pasaules un Eiropas čempionātos.

No iepriekšminētajiem sporta politikas virzieniem par **prioritāru** atzīstama Bērnu un jauniešu sporta attīstība.

**Sporta politikas mērķgrupas:**

* Bērni un jaunieši;
* Latvijas iedzīvotājs, kuram ir interese par sporta norisi un tā aktivitātēm;
* Augstu sasniegumu sportisti;
* Sporta speciālisti;
* Izcili bijušie sportisti, treneri, sporta darbinieki;
* Personas ar invaliditāti, kuras tieši darbojas sporta klubos, pielāgotā sporta federācijās un sporta federācijās, kuras sadarbojas sportā ar personām ar invaliditāti koordinējošo (atzīto) sporta organizāciju – LPK;
* Personas, kuras sniedz materiālu atbalstu sporta nozares attīstībai;
* Brīvprātīgie.

## **Pamatnostādņu sasaiste ar citiem attīstības plānošanas dokumentiem un Latvijai saistošajiem starptautiskajiem tiesību aktiem un politikas plānošanas dokumentiem**

Galvenais sporta nozari reglamentējošais tiesību akts Latvijā ir **Sporta likums**[[10]](#footnote-10) (pieņemts 2002.gada 24. oktobrī), kas nosaka sporta organizēšanas un attīstības vispārīgos un tiesiskos pamatus, sporta organizāciju, valsts un pašvaldību institūciju savstarpējās attiecības, pamatuzdevumus sporta attīstībā un sporta finansēšanas pamatus, kā arī principus, kas ievērojami, iesaistoties starptautiskajā sporta kustībā. Tomēr bez Sporta likuma sporta nozarei būtiski jautājumi tiek risināti gan starptautiskos tiesību aktos, gan arī citu nozaru politikas plānošanas dokumentos.

**Latvijas Nacionālais attīstības plāns 2021.-2027. gadam**[[11]](#footnote-11) – galvenais vidēja termiņa attīstības plānošanas dokuments Latvijā un Latvijas ilgtspējīgas attīstības stratēģijas līdz 2030.gadam (Latvija 2030) rīcības plāns, kam ir jākalpo par valsts attīstības ceļa karti vidējam termiņam. Latvijas Nacionālā attīstības plānā 2021. – 2027. gadam kā viena no prioritātēm ir izvirzīta „Kultūra un sports aktīvai un pilnvērtīgai dzīvei” ar prioritātes mērķi „Ikvienam pieejams dinamisks kultūras un sporta pakalpojumu klāsts, kas ļauj attīstīt talantus un veidot spēcīgu Latvijas tēlu pasaulē”, paredzot divus rīcības virzienus, kur pirmais rīcības virziens – „Cilvēku līdzdalība kultūras un sporta aktivitātēs” ar rīcības mērķi „Kultūras un fizisko aktivitāšu pieejamība visiem, paaugstinot Latvijas sabiedrības dzīves kvalitāti” un otrs rīcības virziens ir „Kultūras un sporta devums ilgtspējīgai sabiedrībai” ar rīcības mērķi „Kultūra un sports veicina Latvijas ekonomikas un sociālo izaugsmi, veidojot radošu un ilgtspējīgu Latvijas sabiedrību”.

**Sabiedrības veselības pamatnostādnes 2021.–2027.gadam** – pamatnostādņu virsmērķis ir uzlabot Latvijas iedzīvotāju veselību, pagarinot labā veselībā nodzīvoto mūžu, novēršot priekšlaicīgu mirstību un mazinot nevienlīdzību veselības jomā. Pamatnostādnēs paredzēti arī pasākumi fizisko aktivitāšu veicināšanas jomā, tādējādi samazinot hronisko neinfekcijas slimību riska faktoru izplatību (aptaukošanās, mazkustīgs dzīvesveids u.c.) Latvijas sabiedrībā. Pamatnostādņu izstrādē notika starpministriju horizontālā sadarbība, jo Sporta politikas pamatnostādņu tvērums attiecībā uz veselīga un aktīva dzīvesveida paradumu nostiprināšanu sabiedrībā bija iekļauts arī Sabiedrības veselības pamatnostādnēs un tā kā minētie jautājumi abās pamatnostādnēs pārklājas, tad VM un IZM vienojās par atsevišķu rīcības virzienu iestrādi vienās vai otrās pamatnostādnēs. Pamatnostādņu rīcības ir savstarpēji papildinošas.

**Reģionālās politikas pamatnostādnes 2021.–2027.gadam**, kurās, ievērojot valsts reģionālās politikas prioritātes un virzienus, ir identificēts vēlamais publisko pakalpojumu klāsts, tai skaitā sporta pakalpojumu klāsts. Publisko pakalpojumu klāstu ir paredzēts izmantot kā pamatu dažāda veida publisko investīciju teritoriālai plānošanai un atbalsta sniegšanai pašvaldībām, tādējādi dodot pašvaldībām iespēju īstenot integrētu pieeju attīstības plānošanā. Pašvaldībās ir spēkā arī vairāk kā 260 dažādu nozaru politiku plānošanas dokumentu, no kuriem izplatītākie ir plānošanas dokumenti šādās jomās: izglītības iestāžu tīkla attīstība, jaunatnes politika, ilgtspējīga enerģija, tūrisms, kultūra, sports un veselības veicināšana.

**Izglītības attīstības pamatnostādnes 2021.–2027. gadam „Nākotnes prasmes nākotnes sabiedrībai”**, kuru virsmērķis ir nodrošināt kvalitatīvas izglītības iespējas visiem Latvijas iedzīvotājiem, lai veicinātu viņu potenciāla attīstību un īstenošanu visa mūža garumā un lai veidotu viņu spēju mainīties un atbildīgi vadīt pastāvīgās pārmaiņas sabiedrībā un tautsaimniecībā. Pamatnostādnēs ir izvirzīti četri savstarpēji saistīti izglītības attīstības mērķi: (1) augsti kvalificēti, kompetenti un uz izcilību orientēti pedagogi un akadēmiskais personāls; (2) mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums; (3) atbalsts ikviena izaugsmei; (4) ilgtspējīga un efektīva izglītības sistēmas un resursu pārvaldība.

**Zinātnes, tehnoloģijas attīstības un inovācijas pamatnostādnes 2021.-2027.gadam** – politikas uzdevums ir veidot tādu pētniecības un attīstības sistēmu, kas nodrošina cilvēkkapitāla, zināšanu, prasmju, kompetenču un tehnoloģiju ilgtspējīgu attīstību, tādējādi veicinotkvalitatīvas izglītības un prasmju ieguvi, sociālās un ekonomiskās labklājības un drošības paaugstināšanos, dzīves kvalitātes uzlabošanos un pāreju uz klimatneitrālu ekonomiku. Viens no galvenajiem politikas fokusiem 2021. – 2027. gada periodā ir palielināt Latvijas pētniecības un attīstības sistēmas ietekmi, kas rada pievienoto vērtību sociāli, tehnoloģiski, ekonomiski un kultūras ziņā bagātinošā veidā, veicinot gudras, veselīgas, atvērtas, tehnoloģiski attīstītas, sociāli iekļaujošas un valstiski atbildīgas sabiedrības veidošanos.

**Saliedētas un pilsoniski aktīvas sabiedrības pamatnostādnes 2021. – 2027. gadam** – pamatnostādnes ir politikas ietvars, kas nodrošina nacionālās identitātes, pilsoniskas sabiedrības un integrācijas politikas pēctecību un Latvijas Nacionālajā attīstības plānā 2021.–2027.gadam (turpmāk – NAP2027) noteikto mērķu un uzdevumu ieviešanu atbilstoši NAP2027 6.prioritātes „Vienota, droša un atvērta, sabiedrība” uzstādījumiem, mērķiem un uzdevumiem[[12]](#footnote-12).

**Bērnu, jauniešu un ģimenes politikas pamatnostādnes 2021.-2027. gadam** –pamatnostādņu virsmērķis ir nabadzības risku un sociālās atstumtības mazināšana ģimenēm ar bērniem. Savukārt izvirzītā virsmērķa pakārtotie apakšmērķi ir vērsti uz ģimenēm ar bērniem draudzīga sabiedrības izveidi, kas veicina bērnu un jaunatnes labklājību, veselīgu attīstību un vienlīdzīgas iespējas, kā arī nodrošina, lai valsts politika būtu izsvērta, pēctecīga un visaptveroša bērnu un ģimenes labklājības, jaunatnes, veselības un tiesību aizsardzības jomā.

**Azartspēļu un izložu politikas pamatnostādnes 2021.-2027. gadam** –pamatnostādņu izstrādes mērķis ir veicināt sabiedrības interešu aizstāvību, mazinot ar azartspēlēm un izlozēm saistītos riskus, nodrošinot kontrolētu, caurskatāmu, legālu, sociāli atbildīgu un atkarības riskus neradošu azartspēļu un izložu organizēšanas vidi.

**Digitālās transformācijas pamatnostādnes 2021.-2027. gadam** – ietver pasākumus, lai attīstītu vienotus digitālus risinājumus un ieviestu jaunus efektīvus, sabiedrībai pieejamus pakalpojumus un infrastruktūru atbilstoši pasaules informācijas sabiedrības mērķiem un ES digitālā vienotā tirgus attīstības tendencēm, tai skaitā ietverot tādus aspektus kā digitālā pārvaldība, digitālie pakalpojumi, IKT arhitektūra, digitālā drošība, digitālās prasmes, tostarp racionālas un efektīvas digitālās infrastruktūras izveide tieslietu jomā – valsts nozīmes reģistru un to sniegto pakalpojumu attīstība (ieviešot mākslīgā intelekta un mašīntulkošanas rīkus utt.), datu drošības un datu pielietojuma risinājumus. Pamatnostādņu rīcības būs papildinošas iepriekšminētajam pasākumam.

**Eiropas Sporta harta** – virzīta valdībām nolūkā veicināt sportu kā svarīgu cilvēka attīstības faktoru saskaņā ar Sporta ētikas kodeksā izklāstītajiem principiem. Hartas mērķis ir sniegt katram indivīdam iespēju iesaistīties sportā, un īpaši – nodrošināt to, lai visiem jauniem cilvēkiem būtu dota iespēja iegūt fizisko izglītību un sporta pamatiemaņas, kā arī nodrošināt to, lai ikvienam būtu iespēja iesaistīties sportā un fiziskajā atpūtā drošā un veselīgā vidē. Tāpat minētā harta nosaka pienākumu sadarbībā ar atbilstošajām sporta organizācijām nodrošināt, lai katram, kam ir intereses un spējas, būtu iespēja uzlabot savu sniegumu sportā un sasniegt augstu personīgo rezultātu līmeni vai sabiedriski atzītu izcilību sportā; aizsargāt un attīstīt sporta morālo un ētisko pamatu, sportā iesaistīto indivīdu cilvēcisko cieņu un drošību, panākot to, ka sports, sportisti un sportistes netiek izmantotas politisku, komerciālu un finansiālu mērķu sasniegšanai vai iesaistīti ļaunprātīgās vai pazemojošās darbībās, tai skaitā ļaunprātīgā medikamentu izmantošanā. Harta papildina ētiskos principus un politikas nostādnes, kuras izklāstītas Eiropas konvencijā par skatītāju vardarbību un rupju uzvedību sporta pasākumos, īpaši futbola sacensību laikā un 1989.gada 16.novembra Eiropas Padomes Antidopinga konvencijā Nr.135.

**Olimpiskā harta** – nosaka olimpisma pamatprincipus, likumus un to papildinājumus, kurus ir pieņēmusi SOK. Tajā formulēti olimpiskās kustības mērķi, reglamentēta SOK darbība, kā arī olimpisko spēļu sagatavošanas un organizēšanas kārtība. Olimpiskā harta kalpo trim galvenajiem mērķiem:

* konstitucionāls pamatinstruments, kas nosaka un maina olimpisma pamatprincipus un vērtības;
* SOK statūti;
* nosaka trīs galveno olimpiskās kustības sastāvdaļu – SOK, starptautisko federāciju un nacionālo olimpisko komiteju, kā arī olimpisko spēļu organizēšanas komiteju – galvenās savstarpējās tiesības un pienākumus.

**Sporta ētikas kodekss** – veicina godīgu spēli starp bērniem un jauniešiem, izmantojot izglītojošus un preventīvus pasākumus, lai stiprinātu sporta ētiku. Sporta ētika veicina labās prakses izplatīšanu, lai veicinātu daudzveidību sportā un cīņu pret visa veida diskrimināciju. Katram bērnam un jaunietim ir tiesības nodarboties ar sportu un gūt gandarījumu no šīs pieredzes. Iestādēm un pieaugušajiem ir jābūt šo tiesību garantijai. Sporta ētikas kodekss attiecas uz visiem prasmju un tiekšanās līmeņiem, atpūtas aktivitātēm un arī sporta sacensībām.

**Baltā grāmata par sportu** – tās mērķis ir iesaistīt un tādējādi atbalstīt sportu citās ES politikas jomās un paredzēt nosacījumus labākai sporta pārvaldībai Eiropā, sniedzot norādījumus ES noteikumu piemērošanai. Baltās grāmatas par sportu galvenās vadlīnijas ir: sabiedrības veselības uzlabošana ar sporta un fizisko aktivitāšu palīdzību; spēku apvienošana dopinga apkarošanas jomā; sporta nozīmes veicināšana izglītības un apmācību jomā; brīvprātīgo kustības un aktīva pilsoniskuma veicināšana ar sportu; sporta potenciāla izmantošana attiecībā uz sociālo iekļaušanu, integrāciju un vienādām iespējām; rasisma un vardarbības novēršanas un apkarošanas pastiprināšana; virzība uz pierādījumiem balstītu sporta politiku; stabilāka valsts un pašvaldību atbalsta nodrošināšana sporta jomā; sporta savdabības izpratne; brīva pārvietošanās un valsts piederība; sportistu pārejas (ja nepastāvētu sportistu pārejas noteikumi, varētu tikt apdraudēta sporta sacensību integritāte); spēlētāju aģenti (cīņa pret korupciju); korupcija, naudas atmazgāšana un citi finanšu noziegumu veidi; nepilngadīgo aizsardzība; klubu licencēšanas sistēmas; plašsaziņas līdzekļi.

**Eiropas paplašinātais nolīgums par sportu (EPAS)** – ir paredzēta šādu uzdevumu izpilde:

* izstrādāt sporta politikas stratēģiju un noteikt attiecīgus standartus, kas atspoguļotu sporta nozīmi mūsdienu sabiedrībā, veicot to sadarbībā un dialogā ar visām iesaistītajām pusēm;
* veicināt un nodrošināt sporta politikas un standartu saskaņošanu dalībvalstīs un starp tām, lai arvien plašāk tiktu īstenota tāda sporta prakse, kas ir droša un respektē ētiskas normas;
* ierosināt politiku, kas vajadzīga, lai risinātu aktuālus jautājumus, kas ir saistīti ar starptautiskā sporta problēmām;
* sekmēt to, ka sports tiek attīstīts kā līdzeklis, kas veicina veselīgu dzīvesveidu.

**Eiropas Savienības sporta darba plāns (2021. – 2024. gads)** –tā galvenie virzieni ir aizsargāt godprātīgumu un vērtības sportā, sporta sociālekonomiskā un vides dimensija, līdzdalības sportā un veselību veicinošu fizisko aktivitāšu popularizēšana. Sporta darba plānā ir noteikti arī galvenie mērķi:

* stiprināt uz taisnīgumu un vērtībām balstītu sportu Eiropas Savienībā;
* stiprināt sporta nozares atveseļošanu un noturību pret krīzēm pēc Covid-19 pandēmijas;
* atbalstīt ilgtspējīgu un uz pierādījumiem balstītu sporta politiku;
* palielināt dalību sportā un veselību veicinošās fiziskās aktivitātēs, lai popularizētu aktīvu un videi labvēlīgu dzīvesveidu, sociālo kohēziju un aktīvu pilsoniskumu;
* vecināt starpnozaru sadarbību un izpratni par sporta ietekmi uz citām ES politikas jomām;
* veikt turpmākus pasākumus saistībā ar iepriekšējiem trim ES sporta darba plāniem un citiem ar sportu saistītiem ES dokumentiem, piemēram, Padomes secinājumiem un rezolūcijām;
* turpināt zināšanu un pieredzes apmaiņu, kā arī dialogu un sadarbību ES līmenī ar sporta kustības pārstāvjiem un citām attiecīgajām ieinteresētajām personām un iestādēm gan sporta un fiziskās aktivitātes jomā, gan ārpus tās.

**Eiropas Parlamenta ziņojums par Covid-19 ietekmi uz sporta nozari** –dokuments ietver situācijas novērtējumu un sniedz redzējumu par nepieciešamajām darbībām un atbalsta mehānismiem Eiropas Savienībā sporta nozarei, kad pasaule ilgtermiņā atgūsies no Covid-19 pandēmijas, t.sk. tiek atrunāta sporta pasākumu drošība visos līmeņos, sportistu un sporta organizāciju labklājība vidējā termiņā. Īstermiņā tiek minēti pasākumi pielāgošanai, lai garantētu sportistu, līdzjutēju un personāla drošību sporta pasākumu norisē.

**Antidopinga konvencija (1989. gada 16. novembra Eiropas Padomes Antidopinga konvencija Nr.135)** – tās mērķis ir veikt tālāku un spēcīgāku savstarpēji saskaņotu darbību, kas vērsta uz dopinga samazināšanu un pilnīgu likvidēšanu sportā, balstoties uz ētikas vērtībām un tiem praktiskajiem līdzekļiem, ko satur minētie dokumenti. Ieinteresētās puses nolūkā samazināt un pilnībā likvidēt dopinga pastāvēšanu sportā ir apņēmušās, ievērojot savas konstitucionālās prasības, veikt nepieciešamos pasākumus šīs Konvencijas noteikumu pielietošanai.

**Starptautiskā konvencija pret dopingu sportā** – tās mērķis, Apvienoto Nāciju Izglītības, zinātnes un kultūras organizācijas (UNESCO) stratēģijas un programmas fiziskās audzināšanas un sporta jomā ietvaros, ir veicināt dopinga nepieļaušanu sportā un cīņu pret to, lai to izskaustu pilnībā. Lai sasniegtu šajā konvencijā izvirzītos mērķus, dalībvalstīm:

* jāpieņem attiecīgi pasākumi nacionālajā un starptautiskajā līmenī, kuri atbilst kodeksa principiem;
* jāveicina visas starptautiskās sadarbības formas, kuru mērķis ir aizsargāt sportistus, sporta ētiku un nodrošināt informācijas apmaiņu par pētniecības rezultātiem;
* jāsekmē starptautiskā sadarbība starp dalībvalstīm un vadošajām organizācijām cīņā pret dopingu sportā, īpaši ar Pasaules Antidopinga aģentūru (WADA).

**Eiropas Padomes Konvencijai par integrētu pieeju drošībai, aizsardzībai un pakalpojumiem futbola sacensībās un citos sporta pasākumos** – tās mērķis ir nodrošināt, lai futbola sacensībās un citos sporta pasākumos cilvēki justos droši, aizsargāti un vide būtu labvēlīga. Šim nolūkam puses:

* vienojas par integrētu, daudzu organizāciju īstenotu un līdzsvarotu pieeju drošībai, aizsardzībai un pakalpojumiem labas vietējā, valsts un starptautiskā līmeņa partnerības un sadarbības garā;
* nodrošina, ka visas sabiedriskās un privātās organizācijas un citas ieinteresētās puses atzīst, ka drošību, aizsardzību un pakalpojumu sniegšanu nevar uztvert izolēti un katrs no šiem elementiem var tieši ietekmēt to, kā tiek nodrošināti divi pārējie elementi;
* ņem vērā labas prakses piemērus integrētas pieejas veidošanai drošības, aizsardzības un pakalpojumu sniegšanas jomā.

**Eiropas Padomes Konvencija pret manipulācijām ar sporta sacensībām** – tās nolūks ir apkarot manipulācijas ar sporta sacensībām, lai aizsargātu godīgumu sportā un sporta ētiku, ievērojot sporta autonomijas principu. Konvencijas dalībvalstīm jāpieņem tiesiskā regulējuma vai citi pasākumi, kas ir nepieciešami, lai nodrošinātu cīņu pret manipulācijām ar sporta sacensībām. Konvencijas galvenie mērķi:

* novērst valsts vai starptautiska līmeņa manipulācijas ar sporta sacensībām un pieņemt sankcijas pret šādām manipulācijām;
* veicināt valsts un starptautiska līmeņa sadarbību cīņā pret manipulācijām ar sporta sacensībām starp iesaistītajām sabiedriskajām iestādēm, kā arī ar organizācijām, kuras ir iesaistītas sportā un sporta derībās.

**Starptautiskā konvencija pret aparteīdu sportā** – tās mērķis ir ar visiem attiecīgajiem līdzekļiem īstenot politiku, lai izskaustu aparteīda praksi visos sporta veidos.

**Eiropas Invalīdu sporta harta** – tās mērķis ir veikt nepieciešamos pasākumus, lai nodrošinātu, ka visas attiecīgās valsts iestādes un privātās organizācijas apzinās sporta un atpūtas vēlmes un vajadzības, tostarp izglītību visiem invalīdiem – ne tikai tiem, kuri ir fiziski vai garīgi invalīdi, bet arī tie, kuri cieš no organiskiem vai psihosomatiskiem traucējumiem.

**ANO Konvencija par personu ar invaliditāti tiesībām** – lai personas ar invaliditāti vienlīdzīgi ar citiem varētu piedalīties atpūtas, brīvā laika un sporta pasākumos, nosaka dalībvalstu pienākumu veikt atbilstošus pasākumus:

* lai sekmētu un veicinātu personu ar invaliditāti pēc iespējas lielāku līdzdalību vispārēja profila sporta pasākumos visos līmeņos;
* lai nodrošinātu, ka personām ar invaliditāti ir iespējas organizēt un attīstīt personām ar invaliditāti paredzētus sporta un atpūtas pasākumus un tajos piedalīties, un šai nolūkā veicina, lai vienlīdzīgi ar citiem tiktu sniegta atbilstoša apmācība, sagatavošana un līdzekļi;
* lai nodrošinātu, ka personām ar invaliditāti ir pieejami sporta, atpūtas un tūrisma objekti;
* lai nodrošinātu, ka bērniem ar invaliditāti vienlīdzīgi ar citiem bērniem ir pieejama līdzdalība spēļu, atpūtas, brīvā laika un sporta pasākumos, tostarp pasākumos skolas sistēmas ietvaros;
* lai nodrošinātu, ka personām ar invaliditāti ir pieejami to personu pakalpojumi, kuras ir iesaistītas brīvā laika, tūrisma, atpūtas un sporta pasākumu organizēšanā.

Pasaules Veselības organizācijas **Eiropas reģiona fizisko aktivitāšu stratēģija** 2016. –2025.gadam.[[13]](#footnote-13)

**Šādas plānošanas reģionu attīstības programmas:**

*Rīgas plānošanas reģions:*

Rīgas plānošanas reģiona ilgtspējīgas attīstības stratēģija līdz 2030.gadam.[[14]](#footnote-14)

Sporta nozare nav virzīta par vienu no reģiona attīstības galvenajām prioritātēm dotajā dokumentā, attiecīgi netiek plānots veikt konkrētu pasākumu šīs nozares attīstībai.

Rīgas plānošanas reģiona ilgtspējīgas attīstības programma plānošanas periodam 2014. – 2020. gadam sporta nozarei paredzēja rīcības virziena “3.1. Fizisko aktivitāšu infrastruktūras attīstīšana pamata, vidējās un profesionālās izglītības iestāžu tīklā”, attiecīgas rīcības: 3.1.1. Sporta infrastruktūras (stadioni, sporta laukumi, baseini u.c.) tīkla attīstība reģionā, nodrošinot pieejamību arī personām ar funkcionāliem traucējumiem; 3.1.2. Fizisko aktivitāšu un aktīva dzīvesveida veicināšana jauniešu vidū, tostarp jauniešiem ar funkcionāliem traucējumiem. Savukārt rīcības virzienā 4.4. “Tūrisma attīstība un mārketings reģiona starptautiskai atpazīstamībai” paredzēja šādas rīcības: 4.4.5. Piekrastes un iekšējo ūdenstilpņu izmantošana aktīvās atpūtas vajadzībām (ūdens tūrisma un sporta centru izveide); 4.4.6. Sporta un rekreācijas infrastruktūras attīstība un modernizācija. Nākamajam plānošanas periodam Rīgas plānošanas reģiona ilgtspējīgas attīstības programma ir izstrādes procesā.

*Latgales plānošanas reģions:*

Latgales stratēģija 2030.[[15]](#footnote-15)

Sporta nozares aspekti ir skatīti, kā daļa no darbības programmas „Latgales reģiona pievilcība”; programma ir vērsta uz Latgales un Latgales pilsētu popularizējošiem kultūras, sporta, biznesa un mārketinga pasākumiem / notikumiem.

*Zemgales plānošanas reģions:*

Zemgales plānošanas reģiona Ilgtspējīgas attīstības stratēģija 2015 – 2030.[[16]](#footnote-16)

Atsevišķi sporta nozare nav virzīta par vienu no reģiona attīstības galvenajām prioritātēm. Sports atsevišķi ir skatīts Reģionālas nozīmes attīstības centru sadaļā, kur atsevišķu pilsētu vai novadu vīzijas satur sporta nozares aspektus.

*Kurzemes plānošanas reģions:*

Kurzemes plānošanas reģiona Ilgtspējīgas attīstības stratēģija 2015 – 2030.[[17]](#footnote-17)

Sporta nozare nav virzīta par vienu no reģiona attīstības galvenajām prioritātēm attiecīgi netiek plānots veikt konkrētu pasākumu šīs nozares attīstībai.

*Vidzemes plānošanas reģions:*

Vidzemes plānošanas reģiona Ilgtspējīgas attīstības stratēģija 2030.[[18]](#footnote-18)

Sporta tūrisms ir daļa no reģiona ekonomiskās specializācijas „Rekreācija un ilgtspējīgs tūrisms”, lai tiktu nodrošināta reģiona konkurētspēja un resursu pieejamība visā plānošanas reģiona ietvarā.

# **Sporta politikas rezultāti un rezultatīvie rādītāji**

|  |
| --- |
| **1. Politikas rezultāts (PR) –** Sporta nozares finansēšanas pārvaldības un administratīvās pārvaldības modelis kļuvis efektīvāks un pārskatāmāks[[19]](#footnote-19) |
| **Rezultatīvais rādītājs (RR)** | **2020. gads****(bāzes gads)** | **2024.gads** | **2027.gads** |
| 1.1. Institūciju skaits, kuras ir iesaistītas valsts budžeta sadalē sporta nozarē. (avots: *FM Izdevumu pārskatīšanas darba grupas sanāksmes attēls „Sporta finansēšanas shēma”*) | **17** | 13 | 10 |
| 1.2. Vispārējie valdības izdevumi sportam (% no kopējiem vispārējās valdības izdevumiem) (avots: *Eurostat*)[[20]](#footnote-20) | **0,8**(2018) | 0,9 | 1,1 |
| 1.3. Sporta nozarē nodarbināto īpatsvars (% no kopējā nodarbināto skaita) (avots: *Eurostat*)[[21]](#footnote-21) | **1,1**(2019) | 1,2 | 1,4 |
| **2. Politikas rezultāts (PR) –** Sporta infrastruktūra ir pieejama[[22]](#footnote-22) ikvienam interesentam |
| **Rezultatīvais rādītājs (RR)** | **2020. gads****(bāzes gads)** | **2024.gads** | **2027.gads** |
| 2.1. Saskaņā ar sporta infrastruktūras attīstības stratēģijas izstrādāto un atbalstīto jaunu ilgtspējīgu sporta infrastruktūras objektu projektu skaits (avots: IZM)  | **0** | 2 | 5 |
| 2.2. Saskaņā ar esošo sporta infrastruktūras objektu novērtējumu veikto objektu rekonstrukciju skaits atbilstoši ilgtspējības standartiem (avots: IZM) | **0** | 6 | 10 |
| 2.3. Īstenoto publisko – privāto partnerības projektu skaits sporta infrastruktūras attīstības jomā (avots: IZM) | **0** | 1 | 3 |
| 2.4. Valsts nozīmes sporta bāzes, kuras saņem dotāciju sporta bāzes saimnieciskās darbības nodrošināšanai (skaits) (avots: IZM) | **6** | 6 | 10 |

|  |
| --- |
| **3. Politikas rezultāts (PR) –** Sporta aktivitātes sekmē sabiedrības labklājību un veselību |
| **Rezultatīvais rādītājs (RR)** | **2020. gads****(bāzes gads)** | **2024.gads** | **2027.gads** |
| 3.1. Iedzīvotāju īpatsvars (%), kas vismaz 1-2 reizes nedēļā Latvijā nodarbojas ar fiziskām aktivitātēm (avots: *Eurobarometer*)[[23]](#footnote-23) | **28**(2018) | 32 | 35 |
| 3.2. Iedzīvotāju īpatsvars (%), kas nenodarbojas ar fiziskām aktivitātēm ikdienā (avots: *Eurobarometer*)[[24]](#footnote-24) | **56**(2018) | 53 | 50 |
| 3.3. Iedzīvotāju (15–74 g.v.) īpatsvars (%), kas nodarbojas ar fiziskām aktivitātēm – vismaz 30 min dienā 2 reizes nedēļā, vīrieši/sievietes (avots: SPKC)[[25]](#footnote-25)  | **25,4**[[26]](#footnote-26)(2018) | 26,5 | 28 |
| 3.4. Pieaugušo (15-74 g.v.) īpatsvars ar lieko ķermeņa masu vai aptaukošanos (ĶMI virs 25), (%) (avots: Latvijas iedzīvotāju veselību ietekmējošo paradumu pētījums, SPKC) | **58,7**(2018) | 58 | 57,2 |
| 3.5. Liekā svara un aptaukošanās īpatsvars bērniem 7 gadu vecumā (%) (avots: Bērnu antropometrisko parametru un skolu vides pētījums, SPKC) | **22,8**(2018) | 21,8 | 20,5 |
| 3.6. Iedzīvotāju (virs 65 g.v.) īpatsvars (%), ar pietiekamu fizisko aktivitāšu līmeni, vīrieši/sievietes (avots: PVO)[[27]](#footnote-27)  | **12%**(2018) | 15% | 15% |
| 3.7. Tautas sporta un veterānu sporta pasākumos iesaistīto personu īpatsvars (%) no visu iedzīvotāju skaita (avots: LSFP; LTSA) |  5,9(2019) | 6,1 | 6,3 |
| 3.8. Atzīto sporta federāciju aktivitātēs iesaistīto bērnu un jauniešu līdz 17 gadu vecumam īpatsvars (%) no visu bērnu un jauniešu skaita (avots: LSFP) | 23,3(2019) | 25  | 27 |
| 3.9. Veikto pētījumu skaits sporta nozarē gadā (avots: IZM)[[28]](#footnote-28) | **3**(2016) | 5 | 5 |
| 3.10. Iedzīvotāju īpatsvars (%), kas min invaliditātes vai slimības iemeslu kā šķērsli dalībai fiziskās aktivitātēs (avots: Eiropas Komisija)[[29]](#footnote-29) | **24 %**(2018) | 22 % | 20 % |
| 3.11. Prāta spēļu dalībnieku skaits (avots: prāta sporta veidu federācijas) | **4203** | 4500 | 4800 |
| 3.12. Respondenti, kas savā dzīves laikā ne reizi nav lietojuši sportā aizliegtās vielas (%) (avots: pētījums „Sabiedrības viedoklis par dopinga lietošanu sportā, 2019. gads”, LAB)  | **84**[[30]](#footnote-30)(2019) | 87 | 90 |
| 3.13. Izglītojamo skaits sporta interešu izglītības programmās (avots; IZM) | **45 958** | 47 000 | 50 000 |

|  |
| --- |
| **4. Politikas rezultāts (PR) –** Augstu sasniegumu sporta attīstība noris konkurētspējīgā vidē un ir vērsta uz izcilību |
| **Rezultatīvais rādītājs (RR)** | **2020. gads****(bāzes gads)** | **2024.gads** | **2027.gads** |
| 4.1. Latviju pārstāvošo sportistu skaits, kuri piedalās Eiropas un pasaules čempionātos pieaugušajiem, un tiem līdzvērtīgās sacensībās (gadā) (avots: LSFP) | **6 654**(2019) | 6900 | 7150 |
| 4.2. Latvijas sportistu skaits, kuri piedalās vasaras olimpiskajās spēlēs (avots: LOK) | **34**(2016) | 40 | 50 |
| 4.3. Latvijas sportistu skaits, kuri piedalās ziemas olimpiskajās spēlēs (avots: LOK) | **34**(2018) | 40 | 50 |
| 4.4. Latvijas paralimpiešu skaits, kuri piedalās vasaras paralimpiskajās spēlēs (avots: LPK) | **11**(2016) | 15 | 20 |
| 4.5. Latvijas paralimpiešu skaits, kuri piedalās ziemas paralimpiskajās spēlēs (avots: LPK) | **0**(2018) | 1 | 1 |
| 4.6. Latvijas sportistu skaits vasaras un ziemas pasaules universiādēs (avots: LASS) | **59**(2019) | 63 | 70 |
| 4.7. Latvijā sarīkoto starptautisko sporta sacensību skaits (gadā) (avots: LSFP)[[31]](#footnote-31) | **143**(2019) | 145 | 147 |
| 4.8. Latvijā rīkoto starptautisko sporta sacensību dalībnieku skaits (gadā) (avots: LSFP)[[32]](#footnote-32) | **27 015**(2019) | 28 000 | 28 500 |
| 4.9. Latvijā rīkoto Latvijas čempionātu pieaugušajiem dalībnieku skaits (gadā) (avots: LSFP) | **55 509**(2019) | 58 000 | 61 000 |
| 4.10. Latvijā rīkoto Latvijas jaunatnes čempionātu dalībnieku skaits (gadā) (avots: LSFP) | **75 382**(2019) | 78 000 | 81 000 |
| 4.11. Sporta veidu skaits, kuros tiek īstenotas valsts finansētas profesionālās ievirzes sporta izglītības programmas (avots: IZM)[[33]](#footnote-33) | **38** | 40 | 42 |
| 4.12. Valsts finansēto profesionālās ievirzes sporta izglītības iestāžu skaits (avots: IZM)[[34]](#footnote-34) | **82** | 90 | 92 |
| 4.13. Profesionālās ievirzes sporta izglītības iestāžu pedagogu (sporta treneru) skaits (avots: IZM)[[35]](#footnote-35) | **1 549**  | 1650 | 1700 |
| 4.14. Izglītojamo skaits profesionālās ievirzes sporta izglītības iestādēs, kas apgūst profesionālās ievirzes sporta izglītības programmas (avots: IZM) [[36]](#footnote-36) | **42 262** | 43 500 | 45 000 |
| 4.15.Valsts finansēto izglītojamo skaits profesionālās ievirzes sporta izglītības iestādēs, kas apgūst profesionālās ievirzes sporta izglītības programmas (avots: IZM)  | **36 645** | 37 000 | 37 500 |
| 4.16. Kopējais personu skaits, kurām ir tiesības strādāt par sporta speciālistu (treneri) (avots: LSFP)[[37]](#footnote-37) | **4 924** | 5500 | 6000 |
| 4.17. Respondenti, kas labāku sportisko rezultātu sasniegšanai pēdējā gada laikā nav lietojuši nekādas aizliegtās vielas (%) (avots: pētījums „Sabiedrības viedoklis par dopinga lietošanu sportā, 2019. gads”, LAB)  | **64**[[38]](#footnote-38)(2019) | 70 | 80 |

# **Sporta politikas rīcības virzieni un uzdevumi**

|  |
| --- |
| **1. Rīcības virziens: Sporta nozares finansēšanas pārvaldības un administratīvās pārvaldības modeļa pilnveide** |
| **Uzdevums** | **Izpildes termiņš (gads)** | **Atbildīgāinstitūcija** | **Iesaistītāsinstitūcijas** | **Sasaiste ar politikas rezultātu un rezultatīvo rādītāju** |
| 1.1. Izstrādāt jaunu Sporta likumu, nosakot pilnveidotus sporta organizēšanas un attīstības vispārīgos un tiesiskos pamatus, sporta organizāciju, valsts un pašvaldību institūciju kompetenci un pamatuzdevumus sporta attīstībā, kā arī izveidojot jaunu sporta nozares finansēšanas pārvaldības un administratīvās pārvaldības modeli | 2022 | IZM | LOKLSFPLPKLPSLKSSA | 1.PR. (1.1.RR, 1.2.RR, 1.3.RR) |
| 1.2. [PRIORITĀTE][[39]](#footnote-39) Īstenot sporta nozares finansēšanas pārvaldības un administratīvās pārvaldības modeļa reformu, būtiski samazinot sporta nozarei paredzēto valsts budžeta līdzekļu administrēšanā iesaistīto organizāciju skaitu, kā arī stiprinot atzītās sporta federācijas lomu sporta veidam paredzēto valsts budžeta līdzekļu pārvaldībā | 2021.-2022. | IZM | LOKLSFPLPKLKSSA | 1.PR. (1.1.RR, 1.2.RR, 1.3.RR) |
| 1.3. [PRIORITĀTE] Sporta finansēšanas modelī ietvert prioritāru sporta veidu pieeju un noteikt to atbalstīšanas mehānismu | 2022 | IZM | LOKLSFPLPKLKSSA | 1.PR. (1.1.RR, 1.2.RR, 1.3.RR) |
| 1.4. Izstrādāt priekšlikumus par paplašinātām iespējām sporta nozarei piesaistīt papildu finansēšanas avotus no plānotajiem kārtējā gada valsts budžeta ieņēmumiem no akcīzes nodokļa par alkoholiskajiem dzērieniem un tabakas izstrādājumiem, ieņēmumiem no izložu nodokļa un azartspēļu nodokļa, kā arī veicināt privātā kapitāla finansēšanas avotu piesaisti sporta nozarei, tai skaitā ar nodokļu politikas instrumentiem (pārskatot nodokļu atvieglojumu politiku ziedotājiem, pilnveidojot nodokļu regulējumu profesionālu sportistu un sporta darbinieku piesaistei, kā arī atbalstot investīcijas sporta sektorā), t.sk. izvērtējot Valsts sporta fonda[[40]](#footnote-40) izveides nepieciešamību | 2022 | IZM | FMVMLOKLSFPLPKLKSSALDDKLTRK | 1.PR. (1.1.RR, 1.2.RR, 1.3.RR) |
| 1.5. Turpināt attīstīt valsts mēroga sporta loteriju un daļu no tās ienākumiem novirzīt sporta nozares programmām | 2021.-2027. | FM | VAS „Latvijas Loto”LOK | 1.PR. (1.1.RR, 1.2.RR, 1.3.RR) |
| 1.6. Izstrādāt un ieviest kompensējošus mehānismus, tai skaitā sporta un fizisko aktivitāšu izmaksu kompensēšanu, iesniedzot gadskārtējo iedzīvotāju ienākuma nodokļa deklarāciju, lai sports un fiziskās aktivitātes tiktu padarītas finansiāli pieejamākas | 2023 | IZM | FM | 1.PR. (1.2.RR) |
| 1.7. Pielīdzināt sporta un fizisko aktivitāšu izmaksas darbinieku attaisnojošajiem izdevumiem, kuriem nepiemēro nodokļus un noteikt, ka personāla ilgtspējas pasākumiem darba devējs ir tiesīgs atvēlēt līdz 350 *euro* uz katru darbinieku gadā | 2023 | IZM | FMLBAS | 1.PR. (1.2.RR) |
| 1.8. Izveidot vienotu Valsts sporta reģistru, apkopjot un interaktīvā veidā nodrošinot informāciju par sporta federācijām un citām sporta organizācijām un iestādēm, sporta izglītības programmām,sporta speciālistiem, sporta bāzēm, piešķirto publisko (tai skaitā pašvaldību) un sporta organizāciju papildus piesaistīto finansējumu, citu statistisko informāciju, kā arī nodrošinot nepieciešamo datu ieguvi valsts sporta budžeta finansējuma aprēķināšanai. Nodrošināt iespēju reģistru izmantot arī sporta pakalpojumu un infrastruktūras kartēšanai un reģionālās koordinēšanas sistēmas izveidošanai, lai attīstītu un efektīvi izmantotu sporta infrastruktūru un investētu jaunas infrastruktūras radīšanā | 2023.-2027. | IZM | VARAMLSFPLOKLPKLKSSALPS | 1.PR. (1.1.RR, 1.2.RR, 1.3.RR) |
| 1.9. [PRIORITĀTE] Pārskatīt un pilnveidot kritēriju sistēmu sporta organizāciju finansēšanai no valsts budžeta līdzekļiem, tai skaitā iekļaujot finansējuma saņēmējam pienākumu ikdienas darbā nodrošināt labas pārvaldības principus un sociālo atbildību noteiktā ietvarā | 2022 | IZM | LOKLSFPLPKLKSSA | 1.PR. (1.1.RR, 1.2.RR, 1.3.RR) |

|  |
| --- |
| **2. Rīcības virziens: Sporta infrastruktūras attīstība** |
| **Uzdevums** | **Izpildes termiņš (gads)** | **Atbildīgāinstitūcija** | **Iesaistītāsinstitūcijas** | **Sasaiste ar politikas rezultātu un rezultatīvo rādītāju** |
| 2.1.Veikt esošās sporta infrastruktūras nozīmīguma un ietekmes novērtējumu, identificējot valsts nozīmes sporta bāzes, definējot prioritāri atbalstāmo sporta infrastruktūras objektu finansiālā atbalsta mehānismu, ar mērķi veicināt objektu ilgtspējību, noslodzi un ekonomiski pamatotu darbību | 2021.-2027. | IZM | FMVARAM, PašvaldībasLOKLSFP | 2.PR. (2.2.RR, 2.4.RR) |
| 2.2. [PRIORITĀTE] Izstrādāt un īstenot sporta infrastruktūras attīstības stratēģiju (par atbalstu būvniecībai un uzturēšanai) saskaņā ar datu analīzi un pieejamajiem finanšu resursiem, veicinot sporta infrastruktūras ilgtspēju un ekonomiski pamatotu darbību | 2022. (izstrāde)2023-2027 (īstenošana) | IZM | PašvaldībasVARAMNVO | 2.PR. (2.1.RR, 2.2.RR, 2.3.RR, 2.4.RR) |
| 2.3. Finansiāli atbalstīt valsts nozīmes sporta bāzu, tai skaitā pakāpeniski arī reģionālo olimpisko centru, uzturēšanu (piešķirot dotācijas no valsts budžeta) saskaņā ar pārskatīto sporta infrastruktūras objektu datu bāzi un darbības novērtējumu, veicinot objektu ilgtspējību un ekonomiski pamatotu darbību, izstrādājot vidēja termiņa atbalsta plānu. Nostiprināt reģionālo olimpisko centru juridisko statusu un noteikt to darbības ilgtermiņa mērķus | 2022.-2027. | IZM | FMVARAM PašvaldībasLOK | 2.PR. (2.4.RR) |
| 2.4. Pilnveidot valsts pārvaldībā esošo sporta bāzu pārvaldību, nodrošinot pārvaldības funkciju centralizāciju, kā arī izveidojot Konsultatīvo padomi ar sporta organizāciju līdzdalību | 2021 | IZM | Valsts pārvaldībā esošās sporta bāzes  | 2.PR. (2.1.RR, 2.3.RR) |
| 2.5. Izstrādāt publiskās un privātās partnerības sadarbības modeli ar mērķi sekmēt privāta un publiska kapitāla investēšanu sporta infrastruktūras attīstības veicināšanā | 2024 | IZM | FMVARAMPašvaldības | 2.PR. (2.3.RR) |
| 2.6. [PRIORITĀTE] Atbalstīt pašvaldībās jaunu brīvpieejas sporta laukumu būvniecību, tai skaitā esošās sporta infrastruktūras pielāgošanu, atjaunošanu brīvpieejai, saskaņā ar sporta infrastruktūras attīstības stratēģiju | 2023.-2027. | VARAM | Pašvaldības | 2.PR. (2.1.RR) |
| 2.7. Apzināt sporta infrastruktūras objektu, to aprīkojuma un piekļuves piemērotību senioriem un cilvēkiem ar īpašām vajadzībām, veikt nepieciešamos uzlabojumus, kā arī digitālu kartēšanu aktīvai infrastruktūras izmantošanai, pamatojoties uz Sporta reģistra datiem | 2022.-2027. | Pašvaldības | LMVARAMIZMSporta bāzu īpašnieki | 2.PR. (2.1.RR, 2.2.RR) |
| 2.8. Veicināt velosatiksmes attīstību un brīvpieejas skriešanas celiņu infrastruktūras izbūvi pašvaldībās, lai veicinātu aktīvu, drošu un veselīgu dzīvesveidu ikdienā | 2024.-2027. | Pašvaldības | SMVARAMVMIZM | 2.PR. (2.1.RR) |

|  |
| --- |
| **3. Rīcības virziens: Sports aktīvai un veselai sabiedrībai** |
| **Uzdevums** | **Izpildes termiņš (gads)** | **Atbildīgāinstitūcija** | **Iesaistītāsinstitūcijas** | **Sasaiste ar politikas rezultātu un rezultatīvo rādītāju** |
| 3.1. [PRIORITĀTE] Nodrošināt sporta interešu izglītības programmu pieejamību visās vispārējās izglītības iestādēs, lai pēc pamatizglītības un vispārējās vidējās izglītības programmās ietverto mācību stundu beigām 1.-12.klašu audzēkņi varētu nodarboties ar sporta aktivitātēm | 2022.-2027. | IZM | VISCPašvaldībasVispārējās izglītības iestādesProfesionālās ievirzes sporta izglītības iestādesSporta klubi | 3.PR. (3.1.RR, 3.2.RR, 3.3.RR, 3.5.RR, 3.13.RR) |
| 3.2.[PRIORITĀTE] Izstrādāt un īstenot programmu „Drošība uz ūdens”: izstrādāt un ieviest mācību saturu vispārējās izglītības iestādēs peldēšanas prasmes un ūdens kompetences apmācībai (108 stundu „ūdens kompetences” programma), vienlaikus nodrošinot trīs gadu ūdens kompetences programmas ieviešanu un apguvi vispārējās izglītības iestāžu sākumskolas audzēkņiem, nodrošinot valsts finansējumu | 2022.-2027. | IZM | VISCVM SPKC PašvaldībasVispārējās izglītības iestādesLPFPDLPGA | 3.PR. (3.1.RR, 3.2.RR ) |
| 3.3. Finansiāli atbalstīt sporta nodarbību ieviešanu visu augstskolu dienas nodaļu 1. un 2. kursa studentiem ar kredītpunktu vai bez kredītpunktu piešķiršanas, vai ar novērtējumu (ieskaitīts vai neieskaitīts) | 2023.-2027. | IZM | Augstskolas un koledžas | 3.PR. (3.1.RR, 3.2.RR, 3.3.RR, 3.4.RR) |
| 3.4. Nodrošināt pirmsskolas izglītības iestāžu pedagogiem un vispārējās izglītības iestāžu pedagogiem profesionālās pilnveides seminārus/kursus/apmācības sporta aktivitāšu organizēšanai bērniem un jauniešiem, tai skaitā uz sporta aktivitātēm vērstas vides integrēšanu mācību procesā un vērtību audzināšanu caur sporta aktivitātēm[[41]](#footnote-41)  | 2022.-2027. | VISC | VMPašvaldības Pirmsskolas un vispārējās izglītības iestādesNVO | 3.PR. (3.1.RR, 3.2.RR, 3.4.RR, 3.5. RR) |
| 3.5. [PRIORITĀTE] Finansējuma piešķiršanas kritēriju izveide, tai skaitā pēc dalībnieku skaita, un sistemātisks finansiāls atbalsts aktīva dzīvesveida pasākumu (maratoni, vienotības skrējieni, skrituļošanas maratoni, nūjošana, tautas orientēšanās sacensības, velobraucieni un velomaratoni, komandu sporta spēļu sacensības utt.) organizēšanai bērniem, jauniešiem, studentiem, pieaugušajiem, senioriem un cilvēkiem ar īpašām vajadzībām, veicinot iekļaujošas un sociāli atbildīgas sporta nozares attīstību | 2022.-2027. | IZM | PašvaldībasLSFPLOKLTSAAtzītās sporta federācijasNVO | 3.PR. (3.1.RR, 3.2.RR, 3.3.RR, 3.4.RR, 3.5.RR, 3.6.RR, 3.7.RR, 3.8.RR, 3.10.RR.,3,11,RR) |
| 3.6. Veikt pētījumus (tai skaitā Valsts pētījumu programmas sportā ietvaros) bērnu un jauniešu, studentu, tautas sporta, senioru sporta, prāta sporta un pielāgotā sporta jomā[[42]](#footnote-42)  | 2022.-2027. | IZM | LSPALMVMSPKCLSFPLPK | 3.PR. (3.9.RR,3.12.RR) |
| 3.7. Īstenot pasākumus iedzīvotāju iesaistei brīvprātīgajā darbā sporta nozarē | 2022.-2027. | IZM | NVOLSFPLOKPašvaldībasLMNVA | 3.PR. (3.7.RR) |
| 3.8. Veicināt inovatīvu tehnoloģiju un risinājumu izstrādi sporta aktivitātēm bērnu, jauniešu, studentu, pieaugušo, senioru un cilvēku ar īpašām vajadzībām mērķauditorijām un sniegt finansiālu atbalstu izvēlēto ideju realizēšanai | 2022.-2027. | IZM | LSFPEMLIAAVM | 3.PR. (3.1.RR, 3.2.RR) |
| 3.9. Izveidot un finansiāli atbalstīt metodiskā darba atbalsta materiālus sporta izglītībā | 2022.-2027. | VISC | IZMLSPALSIIDP | 3.PR. (3.1.RR, 3.2.RR, 3.13.RR) |

|  |
| --- |
| **4. Rīcības virziens: Sports izcilībai – jaunatnes sporta, talantu un augstu sasniegumu sporta attīstība** |
| **Uzdevums** | **Izpildes termiņš (gads)** | **Atbildīgāinstitūcija** | **Iesaistītāsinstitūcijas** | **Sasaiste ar politikas rezultātu un rezultatīvo rādītāju** |
| 4.1. [PRIORITĀTE] Finansiāli atbalstīt talantīgo jauno un pieaugušo sportistu un valsts izlašu (tai skaitā komandu sporta spēlēs) sagatavošanos un dalību olimpiskajās spēlēs, pasaules un Eiropas čempionātos (arī atlases turnīros), kā arī citos pielīdzināmos sporta pasākumos | 2021.-2027. | IZM | IeMAMLOKLSFPAtzītās sporta federācijasPašvaldības | 4.PR (4.1.RR, 4.2. RR, 4.3.RR, 4.6.RR) |
| 4.2. [PRIORITĀTE] Finansiāli atbalstīt talantīgo jauno un pieaugušo sportistu ar invaliditāti un valsts izlašu (tai skaitā komandu sporta spēlēs) sagatavošanos un dalību paralimpiskajās spēlēs, Eiropas un pasaules čempionātos, kā arī citos pielīdzināmos sporta pasākumos | 2021.-2027. | IZM | LMLPKPielāgotā sporta federācijasLNSFLSOLSFPSporta federācijasPašvaldības | 4.PR. (4.4.RR, 4.5.RR) |
| 4.3. Veicināt atzīto sporta federāciju darbību Latvijas čempionātu un citu valstiska mēroga sporta sacensību organizēšanā visās vecuma grupās | 2021.-2027. | IZM | LSFPAtzītās sporta federācijas | 4.PR. (4.7.RR, 4.9.RR,4.10.RR.) |
| 4.4. Stiprināt atzīto sporta federāciju vadošo lomu augstas klases sasniegumu sporta programmu īstenošanā, kā arī līdzdarbību tām atbilstošo profesionālās ievirzes sporta izglītības programmu īstenošanas uzraudzībā | 2021.-2027. | IZM | PašvaldībasLSFPLSIIDPAtzītās sporta federācijas | 4.PR. (4.11.RR, 4.12.RR, 4.13.RR, 4.14.RR, 4.15.RR) |
| 4.5. Veicināt sporta nozarē iesaistīto izpratni par sporta integritātes un godīgas spēles principiem, antidopingu, pret manipulācijām sportā | 2021.-2027. | IZM | LABLOKLSFPAtzītās sporta federācijasIzglītības iestādes | 4.PR. (4.17.RR) |
| 4.6. [PRIORITĀTE] Nodrošināt valsts līdzfinansējumu treneru atalgojumam profesionālās ievirzes sporta izglītības programmu īstenošanai, vienlaikus pilnveidojot dotāciju sadales kārtību un kritērijus, kā arī paaugstinot profesionālās ievirzes sporta izglītības programmu īstenošanas kvalitāti un efektivitāti[[43]](#footnote-43) | 2021.-2027. | IZM | PašvaldībasLSFPLSIIDPIKVDAtzītās sporta federācijas | 4.PR. (4.12.RR, 4.13.RR, 4.14.RR, 4.15.RR) |
| 4.7. Pilnveidot sporta speciālistu (treneru) tālākizglītības programmu īstenošanu un kvalifikācijas paaugstināšanu, sporta speciālistu (treneru) sertifikācijas sistēmu un kontroles kārtību, kā arī normatīvajos aktos paredzēt administratīvo atbildību par sporta speciālistu sertifikāciju noteikumu neievērošanu (gan darba devējam, gan darbiniekam) | 2022. | IZM | IKVDLSPALSFPNVO | 4.PR. (4.16.RR) |
| 4.8. Finansiāli atbalstīt starptautisku sporta pasākumu (tai skaitā nacionālas nozīmes starptautisku sporta pasākumu) organizēšanu Latvijā, nodrošinot atbalsta mehānismus no valsts budžeta, nosakot prioritāros sporta pasākumus un atbalsta apmērus, ilgtermiņā pēc vienotiem kritērijiem plānojot starptautisko sporta pasākumu norisi 2-3 gadu periodā, kā arī piesaistot šo pasākumu organizēšanai privāto kapitālu, tādejādi veicinot tūrismu un uzņēmējdarbību[[44]](#footnote-44)  | 2021.-2027. | IZM | EMLIAALSFPAtzītās sporta federācijas | 4.PR. (4.8.RR, 4.9.RR) |
| 4.9. Nodrošināt veselības aprūpi un medicīnisko uzraudzību sportistiem, tai skaitā bērniem un jauniešiem ar paaugstinātu fizisko slodzi, kā arī dopinga kontroļu veikšanu Latvijā organizētajās sporta sacensībās  | 2021.-2027. | VM | BKUSLAB IZMLOV LSIIDPAtzītās sporta federācijas | 4.PR. (4.15.RR) |
| 4.10. Izveidot jaunu sistēmu naudas balvu piešķiršanai par izciliem sasniegumiem sportā, kā arī pilnveidot un pārskatīt atbalsta sistēmu bijušajiem izciliem sportistiem, treneriem un sporta darbiniekiem | 2021.-2022. | IZM | LOKLSFPLPKLOSF | 4.PR (4.1.RR, 4.2. RR, 4.3.RR, 4.4.RR,4.5.RR) |
| 4.11. Veicināt sporta tehnoloģiju izmantošanu augstu sasniegumu sportā un izcilu rezultātu sasniegšanā, tai skaitā atbalstot sportistu (it īpaši profesionālās ievirzes sporta izglītības iestāžu audzēkņu) un sporta darbinieku, sportistu atbalsta personāla un sporta treneru digitālo prasmju regulāru pielietošanu, radot izpratni par sporta tehnoloģiju nozīmīgumu mūsdienu sportā; ieviest jauno sportistu izaugsmes novērtēšanas sistēmu, izmantojot informācijas tehnoloģijas, veicināt sporta zinātnes un pētniecības platformas izveidi un starpdisciplinārus sporta zinātnes pētījumus (tai skaitā Valsts pētījumu programmas sportā ietvaros), radot inovācijas[[45]](#footnote-45) | 2022.-2027. | IZM | LOKLSFPLSPAVARAMNVOProfesionālās ievirzes sporta izglītības iestādesIT nozares un augsto tehnoloģiju uzņēmumiAtzītās sporta federācijas | 4.PR. (4.1.RR.,4.13.RR,4.16.RR) |
| 4.12. Pilnveidot sportistu atlases kritērijus uzņemšanai valsts finansētajās sportistu atbalsta programmās (tai skaitā jaunatnes sporta atbalsta programmām), piemērojot tos katra sporta veida un sportista individuālajai sacensību un treniņprocesa specifikai, orientējot uz izcilu rezultātu sasniegšanu ilgtermiņā | 2022 | LOK | LSPAIZM | 4.PR. (4.1.RR, 4.2.RR,4.3.RR,4.4.RR) |
| 4.13. Izvērtēt MSĢ darbību, tai skaitā esošo sporta veidu un sporta disciplīnu efektivitāti Latvijas sporta kartē, veicinot audzēkņu un absolventu virzību uz sporta izcilību, piesaistot labākos talantus MSĢ | 2022.-2027. | IZM | LOKLSPA | 4.PR. (4.1,RR, 4.2.RR, 4.3.RR) |
| 4.14. Pilnveidot profesionālu sportistu sporta darbības tiesisko regulējumu (tai skaitā darba tiesību jomā) atbilstoši profesionāla sportista darbības specifikai | 2022.-2023. | IZM | LMLOKLSFPLKSSA | 4.PR. (4.1,RR, 4.2.RR, 4.3.RR,4.4.RR, 4.5.RR) |
| 4.15. Pilnveidot un stiprināt profesionālu sportistu un citu augstas klases sportistu sociālo aizsardzību | 2022.-2027. | IZM | LMLOK | 4.PR. (4.1,RR, 4.2.RR, 4.3.RR,4.4.RR,4.5.RR) |
| 4.16. Izveidot sistēmu augstas klases sportistu atbalstam iekšlietu un aizsardzības resoros, veicinot duālo karjeru sportā | 2023.-2027. | IZM | IeMAMLOK | 4.PR (4.1.RR, 4.2. RR, 4.3.RR) |
| 4.17. Atbalstīt sporta stipendiju piešķiršanu, veicinot duālo karjeru sportā | 2021.-2027. | IZM | LSFPAugstskolas un koledžas | 4.PR (4.1.RR, 4.2. RR, 4.3.RR, 4.4.RR,4.5.RR.) |

1. Ir atsevišķi sporta veidi, kuros vecums 14–15 gadi nav uzskatāms par sākumu augstu sasniegumu sportam, tam ir jābūt jau no 12 gadu vecuma. Jaunatnes likumā par jauniešiem tiek uzskatīta iedzīvotāju daļa vecumā no 13 – 25 gadiem. [↑](#footnote-ref-1)
2. Jaunatnes likuma 1.pants <https://likumi.lv/ta/id/175920-jaunatnes-likums> [↑](#footnote-ref-2)
3. Saskaņā ar Pasaules Veselības organizācijas sniegto definīciju “sports” ir augstas intensitātes fiziskā aktivitāte. Pasaules Veselības organizācija fiziskās aktivitātes definē kā jebkura veida ķermeņa kustības, kuras rada skeleta muskuļi un kuru laikā tiek patērēta enerģija. Fiziskās aktivitātes raksturojošie lielumi: intensitāte (zema, vidēja, augsta), ilgums (min, stundas), biežums (reizes dienā, reizes nedēļā), fiziskās aktivitātes veids un saturs. Pasaules Veselības organizācija iesaka pieaugušajiem nodarboties ar mērenas intensitātes fiziskajām aktivitātēm 150 minūtes nedēļā (mājas darbu veikšana, pastaigas, riteņbraukšana, sports). Pusaudžiem rekomendējamais fizisko aktivitāšu apjoms ir 60 minūtes vidēji intensīvas vai intensīvas aktivitātes katru dienu. Šāda termina skaidrojuma pievienošana ir svarīga, jo tā ir definīcijas „sports” sastāvdaļa. Turklāt, attiecībā uz tautas sportu biežāk būtu akcentējama fizisko aktivitāšu veicināšana iedzīvotājiem. [↑](#footnote-ref-3)
4. NAP2027 [358] [↑](#footnote-ref-4)
5. NAP2027 [375] [↑](#footnote-ref-5)
6. Pieejams: [*http://polsis.mk.gov.lv/api/file/file9175156752398507002.docx*](http://polsis.mk.gov.lv/api/file/file9175156752398507002.docx) [↑](#footnote-ref-6)
7. Sasaiste ar NAP2027 [359] [↑](#footnote-ref-7)
8. Sasaiste ar NAP2027 [380] [↑](#footnote-ref-8)
9. Sasaiste ar NAP2027 [375] un [372] [↑](#footnote-ref-9)
10. [*https://likumi.lv/ta/id/68294-sporta-likums*](https://likumi.lv/ta/id/68294-sporta-likums) [↑](#footnote-ref-10)
11. Pieejamas: [*https://www.pkc.gov.lv/sites/default/files/inline-files/NAP2027\_apstiprin%C4%81ts%20Saeim%C4%81\_1.pdf*](https://www.pkc.gov.lv/sites/default/files/inline-files/NAP2027_apstiprin%C4%81ts%20Saeim%C4%81_1.pdf) [↑](#footnote-ref-11)
12. Latvijas Nacionālais attīstības plāns 2021.–2027.gadam” (apstiprināts ar 2020.gada 2.jūlija Saeimas lēmumu). Pieejams:

[*https://www.pkc.gov.lv/sites/default/files/inline-files/NAP2027\_apstiprin%C4%81ts%20Saeim%C4%81.pdf*](https://www.pkc.gov.lv/sites/default/files/inline-files/NAP2027_apstiprin%C4%81ts%20Saeim%C4%81.pdf) [↑](#footnote-ref-12)
13. [*https://www.euro.who.int/\_\_data/assets/pdf\_file/0014/311360/Physical-activity-strategy-2016-2025.pdf*](https://www.euro.who.int/__data/assets/pdf_file/0014/311360/Physical-activity-strategy-2016-2025.pdf) [↑](#footnote-ref-13)
14. [*http://rpr.gov.lv/wp-content/uploads/2017/12/RPR-Ilgtspejigas-attistibas-strategija\_2014-2030.pdf*](http://rpr.gov.lv/wp-content/uploads/2017/12/RPR-Ilgtspejigas-attistibas-strategija_2014-2030.pdf) [↑](#footnote-ref-14)
15. [*https://lpr.gov.lv/wp-content/uploads/2011/lpr-planosanas-dokumenti/Latgales\_strategija\_2030\_apstiprinata\_01.12.2010.pdf*](https://lpr.gov.lv/wp-content/uploads/2011/lpr-planosanas-dokumenti/Latgales_strategija_2030_apstiprinata_01.12.2010.pdf) [↑](#footnote-ref-15)
16. [*https://www.zemgale.lv/attistibas-planosana/planosanas-dokumenti/category/34-zpr-ilgtspejigas-attistibas-strategija-2015-2030*](https://www.zemgale.lv/attistibas-planosana/planosanas-dokumenti/category/34-zpr-ilgtspejigas-attistibas-strategija-2015-2030) [↑](#footnote-ref-16)
17. [*https://www.kurzemesregions.lv/wp-content/uploads/2018/11/Kurzeme-2030.pdf*](https://www.kurzemesregions.lv/wp-content/uploads/2018/11/Kurzeme-2030.pdf) [↑](#footnote-ref-17)
18. [*http://jauna.vidzeme.lv/upload/VIDZEMES\_PLANOSANAS\_REGIONA\_ILGTSPEJIGAS\_ATTISTIBAS\_STRATEGIJA.pdf*](http://jauna.vidzeme.lv/upload/VIDZEMES_PLANOSANAS_REGIONA_ILGTSPEJIGAS_ATTISTIBAS_STRATEGIJA.pdf) [↑](#footnote-ref-18)
19. Ar „pieejamību” saprotot, ka infrastruktūra ir pielāgota pieprasījumam saskaņā ar ēkas tehniskā nodrošinājuma vajadzībām un iespējām, tā ir piemērota dažādu līmeņu un mērķauditorijas ar sportu saistītu sacensību, pasākumu realizācijā, treniņprocesu un fizisko aktivitāšu nodrošināšanā, tā ir fiziski pieejama cilvēkiem ar īpašām vajadzībām, kā arī infrastruktūras izmantotājs ir spējīgs apmaksāt infrastruktūras izmantošanu un tās sniegtos pakalpojumus, iegādāties inventāru vai to nomāt; infrastruktūra ir pieejama no ekonomisko iespēju aspekta visiem sabiedrības sociāliem slāņiem, infrastruktūras objekti ir ērti un ātri sasniedzami izmantojot apkārt esošo infrastruktūru, kā arī infrastruktūra ir vienmērīgi izvietota Latvijas teritorijā saskaņā ar iedzīvotāju blīvuma rādītājiem. [↑](#footnote-ref-19)
20. Naudas izteiksmē 85.7 miljoni euro. Avots: <https://appsso.eurostat.ec.europa.eu/nui/show.do?query=BOOKMARK_DS-471197_QID_-20D523D9_UID_-3F171EB0&layout=TIME,C,X,0;GEO,L,Y,0;SECTOR,L,Z,0;COFOG99,L,Z,1;NA_ITEM,L,Z,2;UNIT,L,Z,3;INDICATORS,C,Z,4;&zSelection=DS-471197INDICATORS,OBS_FLAG;DS-471197UNIT,MIO_EUR;DS-471197SECTOR,S13;DS-471197COFOG99,GF0801;DS-471197NA_ITEM,TE;&rankName1=INDICATORS_1_2_-1_2&rankName2=NA-ITEM_1_2_-1_2&rankName3=COFOG99_1_2_0_0&rankName4=SECTOR_1_2_0_0&rankName5=UNIT_1_2_0_0&rankName6=TIME_1_0_0_0&rankName7=GEO_1_2_0_1&sortC=ASC_-1_FIRST&rStp=&cStp=&rDCh=&cDCh=&rDM=true&cDM=true&footnes=false&empty=false&wai=false&time_mode=ROLLING&time_most_recent=true&lang=EN&cfo=%23%23%23%2C%23%23%23.%23%23%23&lang=en> [↑](#footnote-ref-20)
21. <https://ec.europa.eu/eurostat/statistics-explained/index.php?title=File:T2_Sport_employment,_2014_and_2019.png> [↑](#footnote-ref-21)
22. Sasaiste ar NAP2027 [381] [↑](#footnote-ref-22)
23. Summa mērāma [*http://ec.europa.eu/commfrontoffice/publicopinion/index.cfm/ResultDoc/download/DocumentKy/82452*](http://ec.europa.eu/commfrontoffice/publicopinion/index.cfm/ResultDoc/download/DocumentKy/82452) [↑](#footnote-ref-23)
24. [*http://ec.europa.eu/commfrontoffice/publicopinion/index.cfm/ResultDoc/download/DocumentKy/82452*](http://ec.europa.eu/commfrontoffice/publicopinion/index.cfm/ResultDoc/download/DocumentKy/82452) [↑](#footnote-ref-24)
25. Sasaiste ar NAP2027 [365] [↑](#footnote-ref-25)
26. Latvijas iedzīvotāju veselību ietekmējošo paradumu pētījums, 2018 [↑](#footnote-ref-26)
27. PVO pētījums „*Physical activity factsheets for the 28 European Union member states of the whole European region*” (2018) [*https://www.pkc.gov.lv/sites/default/files/inline-files/NAP2027\_apstiprin%C4%81ts%20Saeim%C4%81\_1.pdf*](https://www.pkc.gov.lv/sites/default/files/inline-files/NAP2027_apstiprin%C4%81ts%20Saeim%C4%81_1.pdf) [↑](#footnote-ref-27)
28. Sasaiste ar NAP2027 [371] [↑](#footnote-ref-28)
29. *A report to European Comission Mapping on Access to Sport for People with Disabilities* (2018) [↑](#footnote-ref-29)
30. [*https://antidopings.gov.lv/sites/default/files/2019-08/Sabiedr%C4%ABbas%20viedoklis%20par%20dopinga%20lietohttps://antidopings.gov.lv/sites/default/files/2019-08/Sabiedr%C4%ABbas%20viedoklis%20par%20dopinga%20lieto%C5%A1anu%20sport%C4%81\_2019.gads\_.pdf%C5%A1anu%20sport%C4%81\_2019.gads\_.pdf*](https://antidopings.gov.lv/sites/default/files/2019-08/Sabiedr%C4%ABbas%20viedoklis%20par%20dopinga%20lietohttps%3A/antidopings.gov.lv/sites/default/files/2019-08/Sabiedr%C4%ABbas%20viedoklis%20par%20dopinga%20lieto%C5%A1anu%20sport%C4%81_2019.gads_.pdf%C5%A1anu%20sport%C4%81_2019.gads_.pdf) [↑](#footnote-ref-30)
31. Sasaiste ar NAP2027 [378, 379, 380 un 384] [↑](#footnote-ref-31)
32. Sasaiste ar NAP2027 [378, 379, 380 un 384] [↑](#footnote-ref-32)
33. Sasaiste ar NAP2027 [385] [↑](#footnote-ref-33)
34. Sasaiste ar NAP2027 [385] [↑](#footnote-ref-34)
35. Sasaiste ar NAP2027 [385] [↑](#footnote-ref-35)
36. Sasaiste ar NAP2027 [385] [↑](#footnote-ref-36)
37. Sasaiste ar NAP2027 [385] [↑](#footnote-ref-37)
38. [*https://antidopings.gov.lv/sites/default/files/2019-08/Sabiedr%C4%ABbas%20viedoklis%20par%20dopinga%20lietohttps://antidopings.gov.lv/sites/default/files/2019-08/Sabiedr%C4%ABbas%20viedoklis%20par%20dopinga%20lieto%C5%A1anu%20sport%C4%81\_2019.gads\_.pdf%C5%A1anu%20sport%C4%81\_2019.gads\_.pdf*](https://antidopings.gov.lv/sites/default/files/2019-08/Sabiedr%C4%ABbas%20viedoklis%20par%20dopinga%20lietohttps%3A/antidopings.gov.lv/sites/default/files/2019-08/Sabiedr%C4%ABbas%20viedoklis%20par%20dopinga%20lieto%C5%A1anu%20sport%C4%81_2019.gads_.pdf%C5%A1anu%20sport%C4%81_2019.gads_.pdf) [↑](#footnote-ref-38)
39. Ierobežoto finansiālo līdzekļu un citu apstākļu ietekmes rezultātā, uzdevumi, kuru izpilde ir prioritāra attiecīgajā rīcības virzienā, ir rakstīti trekniem, kursīviem burtiem. [↑](#footnote-ref-39)
40. Kā daļu no Valsts kultūrkapitāla fonda vai kā atsevišķu publisku nodibinājumu. [↑](#footnote-ref-40)
41. Sasaiste ar NAP2027 [371] [↑](#footnote-ref-41)
42. Sasaiste ar NAP2027 [140 un 368] [↑](#footnote-ref-42)
43. Sasaiste ar NAP2027 [371] [↑](#footnote-ref-43)
44. Sasaiste ar NAP2027 [359, 378, 379 un 384] [↑](#footnote-ref-44)
45. Sasaiste ar NAP2027 [375] [↑](#footnote-ref-45)